**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. október 27-én (hétfőn) 14.00 órakor megtartott alakuló ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP képviselő

Abelovszki Ildikó képviselő

Barta Gábor FIDESZ-KDNP képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Dr. Pajtók Gábor Kormánymegbízott

Dr. Nagy Tibor János Pv. Járás Járásvezető

Kovács Attila Pv. Járás Járásvezető h.

Utassy Csaba Munkaügyi Hiv. vez.

Tóthné Utasi Ilona HVB elnök

Pap János Rendőrőrs Par.

Józsa Tibor Rendőrőrs Par. h.

Szabóné Szűcs Szilvia intézmény vez.

Dobi Istvánné intézmény vez.

Végh István Tamási Á. Ált. Isk. ig.

Szántó Lászlóné Tamási Á. Ált. Isk. ig. h.

Braun Péter Tamási Á. Ált. Isk. ig. h.

Asztalos Anna (Szakiskola) mb. ig.

Deák Bernadett Műv. Ház Ig.

Garai Ferenc PEVIK Kft.

Dr. Péter László háziorvos

Dr. Nagy Kálmán háziorvos

Braun József pénzügyi oszt. vez.

Szántó Árpád

Szántóné Drotár Judit

Eged János

Balogh Katalin Báziskonyha vez.

Szabó Emese óvodatitkár

Deli Orsolya ügykezelő

Kovácsné Égető Edit jkv.vez.

**Napirendi pontok**

1./ Ünnepélyes megnyitó, a választási bizottság tájékoztatója a választás eredményéről, megbízólevelek átadása.

Előterjesztő: polgármester, HVB elnöke

2./ Az önkormányzati képviselők és a polgármester eskütétele.

Előterjesztő: HVB elnöke

3./ A polgármesteri program ismertetése.

Előterjesztő: Eged István FIDESZ-KDNP polgármester

4./ Alpolgármester választása, eskütétele.

Előterjesztő: Eged István FIDESZ-KDNP polgármester

5./ A polgármester illetményének megállapítása.

Előterjesztő: Dr. Varga Attila jegyző

6./ A polgármester költségátalányának megállapítása.

Előterjesztő: Dr. Varga Attila jegyző

7./ Az alpolgármester tiszteletdíjának megállapítása.

Előterjesztő: Eged István FIDESZ-KDNP polgármester

8./ Az önkormányzat bizottságainak megválasztása, a külsős bizottsági tagok eskütétele.

Előterjesztő: Eged István FIDESZ-KDNP polgármester

9./ Az önkormányzat SZMSZ-ének felülvizsgálata.

Előterjesztő: Eged István FIDESZ-KDNP polgármester

**Napirendi pontok tárgyalása**

**1./ Napirend**

Ünnepélyes megnyitó, a választási bizottság tájékoztatója a választás eredményéről, megbízólevelek átadása.

Előterjesztő: polgármester, HVB elnöke

**Tóthné Utasi Ilona HVB elnöke**

Kéri, hogy hallgassák meg a Himnuszt.

**Tóthné Utasi Ilona HVB elnöke**

Megnyitja az ülést.

Kéri, hogy hallgassanak meg egy éneket Nagy Krisztinától, illetve egy verset Forgács Elizabet tolmácsolásában.

Köszönti a jelenlévőket, külön köszönti a meghívott vendégeket.

Elmondja, hogy a választás rendben lezajlott, tájékoztatást ad a választás eredményeiről:

Polgármester: Eged István

Testületi tagok: Boros Csaba, Juhász Attila, Abelovszki Ildikó, Tóth János, Barta Gábor, és Varró Magdolna.

**Dr. Pajtók Gábor Kormánymegbízott**

Köszönti az alakuló ülésen megjelenteket.

Elmondja, hogy nagy felelősség ró azokra, akik megnyerték a választók bizalmát.

Öt éves felelősségteljes munkavégzés fog következni.

Gratulál a Polgármester úrnak és a Képviselő-testületi tagoknak megválasztásuk alkalmából.

**2./ Napirend**

Az önkormányzati képviselők és a polgármester eskütétele.

Előterjesztő: HVB elnöke

**Tóthné Utasi Ilona HVB elnöke**

Helyi Választási Bizottság elnökeként kérem, hogy a polgármester és a képviselők tegyék le az esküt.

Átadja számukra a megbízóleveleket.

**3./ Napirend**

A polgármesteri program ismertetése.

Előterjesztő: Eged István FIDESZ-KDNP polgármester

**Eged István FIDESZ-KDNP polgármester**

Ismerteti a polgármesteri programot, melyet a jegyzőkönyvhöz csatolt.

**4./ Napirend**

Alpolgármester választása, eskütétele.

Előterjesztő: Eged István FIDESZ-KDNP polgármester

**Eged István FIDESZ-KDNP polgármester**

Boros Csabát jelöli alpolgármesternek. Kéri a Képviselő-testületet, hogy titkos szavazással válasszák meg az alpolgármestert. Megkéri Jegyző Urat és a HVB Elnökét a titkos szavazás lebonyolítására. A szavazás idejére szünetet rendel el.

**Boros Csaba alpolgármester jelölt**

Bejelentem érintettségemet, és kérem a kizárásomat a szavazásból.

**Szünet után:**

**Eged István FIDESZ-KDNP polgármester**

Megkéri a HVB Elnökét ismertesse a szavazás eredményét.

**Tóthné Utasi Ilona HVB elnök**

**Boros Csabát** **egyhangú 6 igen szavazattal** a Képviselő-testület Pétervására város alpolgármesterévé választotta.

**Pétervására Város Önkormányzat képviselőtestületének 130/2014. (X.27.) határozata**

Pétervására Város Önkormányzatának Képviselőtestülete a polgármester javaslata alapján, tagjai közül titkos szavazással Boros Csabát társadalmi megbízatású alpolgármesternek megválasztotta.

Felelős: jegyző

Határidő: azonnal

**Boros Csaba alpolgármester**

Köszöni a bizalmat. Legjobb tudása szerint fogja végezni a munkáját.

**Eged István FIDESZ-KDNP polgármester**

Az alpolgármester leteszi az esküt, és az esküokmány átadásra kerül.

**5./ Napirend**

A polgármester illetményének megállapítása.

Előterjesztő: Dr. Varga Attila jegyző

**Dr. Varga Attila jegyző**

Tájékoztatja a jelenlévőket, hogy a törvény szerint a 1.501-10.000 fő lakosságszámú település polgármesterének bruttó 448.700.- Ft a tiszteletdíja.

Van-e ezzel kapcsolatban észrevétel, kérdés?

Amennyiben nincs, kéri, hogy aki egyetért a határozati javaslattal, az kézfelemeléssel szavazzon.

A Képviselő-testület **6 igen, 1 tartózkodott szavazattal** az alábbi határozatot hozta:

**Pétervására Város Önkormányzat képviselőtestületének 131/2014. (X.27.) határozata**

Pétervására Város Önkormányzatának Képviselőtestülete Eged István főállású polgármester havi tiszteletdíját 2014. október 13. napjától bruttó 448.700,- Ft, azaz bruttó Négyszáznegyvennyolcezer-hétszáz forintban állapítja meg.

Felelős: jegyző

Határidő: azonnal

**6./ Napirend**

A polgármester költségátalányának megállapítása.

Előterjesztő: Dr. Varga Attila jegyző

**Dr. Varga Attila jegyző**

Tájékoztatja a jelenlévőket, hogy a polgármester illetményének 15 %-nak megfelelő összegű, azaz bruttó 67.305.- Ft költségtérítésre tarthat igényt.

Van-e ezzel kapcsolatban észrevétel, kérdés?

Amennyiben nincs, kéri, hogy aki egyetért a határozati javaslattal, az kézfelemeléssel szavazzon.

A Képviselő-testület **6 igen, 1 tartózkodott szavazattal** az alábbi határozatot hozta:

**Pétervására Város Önkormányzat képviselőtestületének 132/2014. (X.27.) határozata**

Pétervására Város Önkormányzatának Képviselőtestülete Eged István főállású polgármester részére illetménye 15 százalékának megfelelő összegű, azaz bruttó 67.305,- Ft költségtérítést állapít meg havonta.

Felelős: jegyző

Határidő: azonnal

**7./ Napirend**

Az alpolgármester tiszteletdíjának megállapítása.

Előterjesztő: Dr. Varga Attila jegyző

**Dr. Varga Attila jegyző**

Tájékoztatja a jelenlévőket, hogy a 1.501-10.000 fő lakosságszámú település társadalmi megbízatású alpolgármesterének bruttó 157.010-201.870,- Ft közötti lehet a tiszteletdíja.

Ezzel szemben alpolgármester úr csak bruttó 100.000.- Ft tiszteletdíjra tart igényt.

Van-e ezzel kapcsolatban észrevétel, kérdés?

Amennyiben nincs, kéri, hogy aki egyetért a határozati javaslattal, az kézfelemeléssel szavazzon.

A Képviselő-testület **6 igen, 1 tartózkodott szavazattal** az alábbi határozatot hozta:

**Pétervására Város Önkormányzat képviselőtestületének 133/2014. (X.27.) határozata**

Pétervására Város Önkormányzatának Képviselőtestülete Boros Csaba társadalmi megbízatású alpolgármester havi tiszteletdíját 2014. október 13. napjától bruttó 100.000,- Ft, azaz bruttó Egyszázezer forintban állapítja meg.

Felelős: jegyző

Határidő: azonnal

**8./ Napirend**

Az önkormányzat bizottságainak megválasztása.

Előterjesztő: Eged István FIDESZ-KDNP polgármester

**Eged István FIDESZ-KDNP polgármester**

Pétervására Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 57. § (1) bekezdése alapján tesz javaslatot a bizottságok és tagjaik megválasztására.

Van-e ezzel kapcsolatban kérdés, észrevétel?

Amennyiben nincs, kéri, hogy aki egyetért a határozati javaslat elfogadásával, kézfelemeléssel szavazzon.

A Képviselő-testület **egyhangú igen szavazattal** az alábbi határozatot hozta:

**Pétervására Város Önkormányzat képviselőtestületének 134/2014. (X.27.) határozata**

1. Pétervására Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése alapján az alábbiak szerint választotta meg bizottságát:

**Pénzügyi és Ügyrendi Bizottság**

Elnöke:

Varró Magdolna képviselő

Tagjai:

Barta Gábor képviselő

Szántóné Drotár Judit nem képviselő

**Városüzemeltetési és Sport Bizottság**

Elnöke:

Tóth János képviselő

Tagjai:

Juhász Attila képviselő

Szántó Árpád nem képviselő

**Szociális, Művelődési és Oktatási Bizottság**

Elnöke:

Barta Gábor képviselő

Tagjai:

Abelovszki Ildikó képviselő

Tóth János képviselő

Szántó Lászlóné nem képviselő

Eged János nem képviselő

2. Pétervására Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) alapján a **Társult** **Képviselő-testület bizottságainak pétervásárai tagjait** az alábbiak szerint választotta meg:

Társult Képviselő-testület Pénzügyi Bizottságába választott tag

Varró Magdolna képviselő

Társult Képviselő-testület Oktatási Bizottságába választott tag

Abelovszki Ildikó képviselő

3. A képviselői tiszteletdíj - az önkormányzat 2015. évi költségvetésének megállapításáig - változatlanul bruttó 50.200,-Ft/hó összeg, a bizottsági elnökök: bruttó 75.300.- Ft/hó.

A bizottság nem képviselő tagjai részére tiszteletdíj bruttó: 10.568.- Ft/hó.

Határidő: azonnal

Felelős: Eged István polgármester

**Eged István FIDESZ-KDNP polgármester**

A külsős tagok leteszik az esküt, és az esküokmány kiosztásra kerül.

**9./ Napirend**

Az önkormányzat SZMSZ-ének felülvizsgálata.

Előterjesztő: Dr. Varga Attila jegyző

**Eged István FIDESZ-KDNP polgármester**

Kéri a jelenlévőket, hogy a kiosztott SZMSZ tanulmányozzák és a következő ülésre várja a javaslatokat, módosításokat.

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kéri, hogy az alakuló ülés zárásaként hallgassanak meg egy verset Sályné Orcskai Magdolna tolmácsolásában.

Szózat.

**Eged István FIDESZ-KDNP polgármester**

Megköszöni a részvételt, és az **alakuló ülést bezárja.**

**K.m.f.**

**Eged István Dr. Varga Attila**

**polgármester jegyző**